**OBRAZLOŽENJE**

**1. IZMJENA I DOPUNA FINANCIJSKOG PLANA ZA 2024.**

**(dalje u tekstu: 1. rebalans)**

Ovaj se 1. rebalans PPMI-MSNI za 2024. godinu predlaže u sklopu 1. izmjena i dopuna proračuna Istarske županije.

Rezultat je usklađivanja rezultata poslovanja 2023. godine po završnom računu, sagledavanja izvorno planiranih aktivnosti sa sada utvrđenim potrebama kao i usklađivanje sredstava raspoloživih po aktivnostima obzirom na odobrena sredstva nadležnih i ostalih proračuna koji nam nisu nadležni a sudjeluju u sufinanciranju aktivnosti PPMI-MSNI.

Povijesni i pomorski muzej Istre – Museo storico e navale dell'Istria (dalje u tekstu: PPMI-MSNI) je kulturna, znanstvena i informativna javna institucija, čiji se rad temelji na Zakonu o muzejima, Zakonu o zaštiti i očuvanju kulturnih dobara i drugim zakonskim i podzakonskim aktima s područja muzejske struke i zaštite kulturnih dobara. Muzej svoju zakonsku djelatnost obavlja sakupljanjem, čuvanjem i istraživanjem civilizacijskih i kulturnih dobara, preventivnom i trajnom zaštitom muzejske građe i dokumentacije, muzejskih lokaliteta i nalazišta, njihovim neposrednim i posrednim predstavljanjem javnosti putem stalnih i povremenih izložbi, objavljivanjem podataka i spoznaja o muzejskoj građi putem stručnih, znanstvenih i drugih obavijesnih sredstava.

Člankom 33. Statuta PPMI-MSNI, utvrđena je nadležnost Upravnog vijeća Muzeja za donošenje Financijskog plana PPMI-MSNI, a pravni temelj za donošenje financijskog plana sadržan je u odredbama članaka 28 - do 38. Zakona o proračunu (NN 144/21).

Uz financijski plan PPMI-MSNI, dostavlja se obrazloženje financijskog plana, koje se sastoji od obrazloženja općeg i posebnog dijela financijskog plana.

Obrazloženje općeg dijela financijskog plana sadrži obrazloženje prihoda i rashoda, primitaka i izdataka te viška Financijskog plana.

Obrazloženje posebnog dijela financijskog plana sastoji se od obrazloženja programa koje se daje kroz obrazloženje aktivnosti i projekata zajedno s ciljevima i pokazateljima uspješnosti iz akata strateškog planiranja ( poveznica na Provedbeni program Istarske županije za razdoblje 2022.-2025. godine.).

Projekcije za 2025. i 2026. godinu, nisu dio ovog financijskog plana, odnosno ne mijenjaju se pri izmjenama i dopunama.

**OBRAZLOŽENJE OPĆEG DIJELA**

**1. IZMJENA I DOPUNA FINANCIJSKOG PLANA ZA 2024.**

**(dalje u tekstu: 1. rebalans)**

Opći dio financijskog plana PPMI-MSNI sastoji se od Sažetka računa prihoda i rashoda, sažetka računa financiranja te viška poslovanja, Računa prihoda i rashoda te Računa financiranja.

Sažetak prikazuje plan prihoda u iznosu od 1.325.877,94 EUR, rashode u iznosu od 1.765.482,49 EUR te plan utroška dijela prenesenog viška 2023. godine u iznosu od 439.604,55 EUR. U 2024. godini planira se utrošiti dio viška u iznosu od 439.604,55 EUR do pokrića planiranih rashoda, dok se ostatak prenosi u 2025. i 2026. godinu i to po 54.500 EUR za svaku godinu projekcije. Projekcije nisu dio ovog financijskog plana.

**PRIHODI**

PPMI-MSNI u 2024. godini planira ostvariti prihode u iznosu od 1.325.877,94 EUR što je 1,06 % manje od iznosa planiranog izvornim financijskim planom.

Planirani prihodi su odraz planiranih aktivnosti i procjene potreba za njihovu provedbu a planiraju se iz slijedećih izvora:

Nenamjenski prihodi i primici (Istarska županija - Regione Istriana) (izvor 1.1.) u iznosu od 429.667,01 EUR (0,39 % više u odnosu na izvorno planirano); 3.2. Vlastiti prihodi proračunskih korisnika (prihodi od prodaje robe i pružanja usluga te kamata za depozite po viđenju) u iznosu od 51.115,00 EUR (+43,93 % u odnosnu na izvorno planirano); 4.7. Prihodi za posebne namjene za proračunske korisnike (prihodi ostvareni prodajom ulaznica, stručnog vodstva, stručnih ekspertiza, korištenja muzejske građe te ostalih usluga vezanih uz područje osnovne- kulturne djelatnosti) u iznosu od 762.000,00 EUR; 5.3. Ministarstva i državne ustanove za proračunske korisnike u iznosu od 41.595,93 EUR (+80,12 % u odnosu na izvorno planirano); 5.5. Gradovi i općine za proračunske korisnike u iznosu od 34.500 EUR (-59,15 % u odnosu na izvorno planirano); 6.2. Donacije za proračunske korisnike u iznosu od 7.000,00 EUR.

Plan prihoda po izvoru 4.7 te 6.2 nije se mijenjao. Prihod po izvoru Grada Pule (5.5.) umanjen sukladno odobrenim prijavnicama javnih potreba u kulturi Grada Pule kao i planirani prihod od Grada Rovinja. Planirani prihod po izvoru Ministarstva kulture i medija RH (izvor 5.3.) također umanjen sukladno odobrenim iznosima po prijavnicama javnih potreba u kulturi RH dok je povećan izvor Ministarstva regionalnog razvoja i fondova EU (izvor 5.3.) obzirom da je odobrena žalba na izrečenu financijsku korekciju te se isplata sredstava očekuje u ovoj godini.

**DONOS VIŠKA IZ PRETHODNE GODINE**

Pored planiranih prihoda za 2024. godinu PPMI-MSNI je izvornim financijskim planom za 2024. i projekcijama za 2025. i 2026. godinu ukalkulirao i predviđeni višak sredstava u iznosu od 430.000,00 EUR. Obzirom da se kapitalna ulaganja nisu dovršila tijekom 2023. godine kao što je bilo planirano, već u prvoj polovici 2024. godine, kao i pojedinačne programske aktivnosti, rezultat poslovanja po završnom računu 2023. godine, ostvaren je za 118.604,55 EUR više od planiranog. Sukladno Odluci o korištenju viška vlastitih sredstava i višegodišnjem planu uravnoteženja proračuna odnosno trošenju planiranog viška kroz naredna razdoblja, koja je donesena u sklopu Odluke o donošenju financijskog plana PPMI-MSNI za 2024.,te projekcija za 2025. i 2026. godinu, iznos viška poslovanja od 109.000,00 EUR rasporediti će se za utrošak u 2025. i 2026. godini. Ostatak rezultata - viška poslovanja u iznosu od 439.604,55 EUR ovim se, 1. rebalansom, raspoređuje za utrošak u 2024. godini i to iz izvora 4.7. iznos od 390.718,43 EUR (prihodi od ulaznica), iz izvora 3.2. iznos od 41.427,56 EUR (prihodi od najma, prodaje), iz izvora 5.3. iznos od 1.864,56 EUR (višak prihoda po prijenosu EU sredstava) te iz izvora 5.5 iznos od 5.594,00 EUR (Grad Pula-prolongirani utrošak programskih sredstava).

Neutrošena sredstva rezultat su složenosti projekata i njihove dugotrajne pripreme, prije svega na polju ulaganja u tuđu imovinu radi prava korištenja –sanacije kulturnog dobra radi čega se izvršenja moraju realizirati u fazama pa se tako planirano izvršenje ne uspijeva izvršiti u jednoj proračunskoj godini. Isto tako, PPMI-MSNI radi na velikim izdavačkim i izložbenim projektima koji se također zbog kompleksnosti izvršavaju u više proračunskih razdoblja. Zbog svega navedenog, utrošak viška planira se rasporediti u više razdoblja i to na način da se rasporedi i na ulaganja u tuđu imovinu radi prava korištenje (sanacija Kaštela, uređenje arhivskog prostora, nabavu opreme..) kao i na financiranje redovne djelatnosti te programskih aktivnosti, i to u mjeri da se isplanira izvršenje koje je PPMI-MSNI realno svojim kadrovskim kapacitetima u mogućnosti izvršiti.

**RASHODI**

Rashodi se planiraju u visini planiranih prihoda i ukalkuliranog viška u iznosu od 1.765.482,49 EUR od čega 1.355.113,45 EUR za rashode poslovanja a 410.369,04 EUR na rashode za nabavu nefinancijske imovine.

Rashodi za zaposlene planirani su u iznosu od 535.285,96 EUR (40 % ukupnih rashoda poslovanja) te se odnose na plaće i doprinose na plaće te ostale naknade regulirane važećim Kolektivnim ugovorom, sve za .

Materijalni rashodi planirani su u iznosu od 798.797,49 EUR a odnose se na materijalne rashode koji proizlaze iz redovnog poslovanja (59 % ukupnih rashoda poslovanja) te na materijalne rashode programske djelatnosti. Financijski rashodi odnose se na rashode banaka na ime troškova bankarskih usluga i usluga platnog prometa te provizija temeljem kartičnog poslovanja a planirani su u iznosu od 21.030,00 EUR (1 % ukupnih rashoda poslovanja).

Rashodi za nabavu proizvedene dugotrajne imovine planirani su u iznosu od 410.369,04 EUR Udio od 46 %, u iznosu od 190.636,99 EUR odnose se na rashode ulaganja u tuđu imovinu radi prava korištenja (sanacija kaštela i uređenje arhivskog prostora), 29 % u iznosu od 117.759,26 EUR za otkup muzejske građe te 25 % odnosno u iznosu od 101.972,79 EUR, na nabavu opreme za potrebe redovnog poslovanja muzeja, obnova dotrajale i nabava nove računalne opreme, opreme za zaštitu muzejske građe i sl..

**RAČUN FINANCIRANJA**

Račun financiranja podnosi se prazan obzirom da PPMI-MSNI ne ostvaruje primitke niti izdatke za financijsku imovinu i otplatu zajmova.

**OBRAZLOŽENJE POSEBNOG DIJELA 1. REBALANSA**

1. *PROGRAM: REDOVNA DJELATNOST USTANOVA U KULTURI – 2801*

1.1. AKTIVNOST: RASHODI ZA ZAPOSLENE – A280101, A280901

Veza na Mjere provedbenog programa Istarske županije: 4.2.8. Ostale mjere iz samoupravnog djelokruga u području kulture

Za 2024. programsku godinu predviđamo rashode za osamnaestero (18) zaposlenika koji će raditi na realizaciji planiranih programa. U navedeni broj zaposlenika uključeno je i dvoje novih kustosa pripravnika. U financiranju rashoda za zaposlene, pored osnivača, sudjeluje i PPMI-MSNI sredstvima po izvoru 4.7. te Grad Pula po izvoru 5.5. Kalkulacije rashoda temelje se na pravima proizašlih iz Kolektivnog ugovora. Pokazatelj rezultata su kvalitetno, stručno, pravovremeno i u zakonskim normama realizirani programi.

1.2. AKTIVNOST: MATERIJALNI RASHODI – A280102

Veza na Mjere provedbenog programa Istarske županije: 4.2.3. Očuvanje nematerijalne kulturne baštine, obnova materijalne baštine te njihova valorizacija i prezentacija.

Ova aktivnost predstavlja materijalnu bazu Muzeja, kao preduvjeta za obavljanje svih drugih aktivnosti i realizaciju planiranih programa u jednoj proračunskoj godini. Kvalitetno planiranje ove aktivnosti vodi prema uspješnom funkcioniranju i cjelokupnom poslovanju Muzeja. To se odnosi na stručni muzeološki rad i djelovanje muzejskog informatičkog sustava, kao i na pomoćne poslove zaštite, čišćenja, usmjeravanja i kontrole posjetitelja, funkcioniranje novog sustava naplate, protuprovale, video nadzora i protupožarne zaštite. Rashodi ove aktivnosti iskazuju se kroz redovne režijske troškove, troškove povremenih nabavki i popravaka, troškove uredskog poslovanja, transporta i komunikacije, troškove održavanja svih objekata kojima Muzej upravlja, troškove najma prostora, nabavke opreme i informacijskog sustava, rashode vezane uz zaštitu muzejske građe. Pokazatelji uspješnosti ove aktivnosti su podmirene sve obaveze, nesmetano i efikasno odvijanje poslovnog procesa, uspješna realizacija programa, efikasno održavanje objekata, realizacija velikog broja posjeta Muzeju.

1.3. AKTIVNOST: ULAGANJE U OPREMU – K280103

Veza na Mjere provedbenog programa Istarske županije: 4.2.5. Razvoj kulturne infrastrukture

Kroz ovu se aktivnost planira nabava nove i nadogradnja postojeće komunikacijske opreme, opreme za održavanje i zaštitu, opremanje novih uredskih prostorija. Naime, zbog kroničnog nedostatka prostora, Muzej je prisiljen uzeti u najam dodatne uredske prostore, koje je neophodno opremiti.

Pokazatelj uspješnosti je uređenje i održavanje ugodne i efikasne radne okoline, stalno održavanje i nadogradnja efikasne, suvremene komunikacijske infrastrukture i uredske opreme.

1.4. AKTIVNOST: SANACIJA KAŠTELA – K280105

Veza na Mjere provedbenog programa Istarske županije: 4.2.3. Očuvanje nematerijalne kulturne baštine, obnova materijalne baštine te njihova valorizacija i prezentacija.

Muzej kontinuirano provodi konzervatorsko-restauratorske radove sanacije i zaštite na objektu u kojemu je smješten, to je mletačka barokna utvrda – Kaštel iz 17. stoljeća. U prvoj polovici 2024. godine dovršena su kapitalna ulaganja započeta u 2023. dovršetak sanacije kamene rampe – JUG, koja vodi na jugoistočni bastion utvrde, nastavak radova na ogradi, započeta je izrada glavnog projekta sanacije vanjskog plašta zidina Kaštela, te zamjena dotrajalog punkta za prodaju ulaznica na ulazu Kaštel- biljetarnice. Izvršiti će se ostali radovi na održavanju utvrde te tunelskih prostora Zerostrasse – kontinuirano uređivanje hodnih staza šetnice utvrde i slično. Pokazatelj rezultata: zaštita kulturno-povijesnog objekta, sigurnija i ugodnija radna okolina zaposlenika, veća sigurnost posjetitelja.

1.5. AKTIVNOST: UREĐENJE ARHIVSKOG PROSTORA – CIS – K280110

Veza na Mjere provedbenog programa Istarske županije: 4.2.3. Očuvanje nematerijalne kulturne baštine, obnova materijalne baštine te njihova valorizacija i prezentacija.

U prostoru nekadašnjeg Centralnog intendantskog skladišta, Muzej je dobio prostor kojega je potrebno urediti i prilagoditi za potrebe muzejske čuvaonice. U 2024. godini nastaviti će se s radovima, kako bi prostor ubrzo postao primjeren za pohranu i čuvanje muzejskih predmeta, po svim standardima zaštite. Pokazatelj uspješnosti: uređen prostor, spreman za čuvanje muzejskih predmeta.

1. *PROGRAM: OTKUP MUZEJSKE GRAĐE -2802*

2.1. AKTIVNOST: OTKUP MUZEJSKE GRAĐE – K280202

Veza na Mjere provedbenog programa Istarske županije: 4.2.3. Očuvanje nematerijalne kulturne baštine, obnova materijalne baštine te njihova valorizacija i prezentacija.

Stalnim prisustvom na tržištu umjetnina i antikviteta, te suradnjom s kolekcionarima i trgovcima umjetnina, Muzej traži zanimljive predmete, kojima obogaćuje svoj fundus. Otkup muzejske građe provodi se planirano, pri čemu se prednost daje otkupu predmeta za potrebe recentnih muzejskih izložbenih i izdavačkih projekata. Pokazatelji rezultata: muzejski fundus je bogatiji za novonabavljene predmete, koji pohranom u Muzeju postaju zaštićeno javno kulturno dobro.

1. *PROGRAM: JAVNE POTREBE U KULTURI -2804*

3.1. AKTIVNOST: UMJETNIČKA BAŠTINA ISTARSKE CRKVE – A280414

Veza na Mjere provedbenog programa Istarske županije: 4.2.3. Očuvanje nematerijalne kulturne baštine, obnova materijalne baštine te njihova valorizacija i prezentacija.

U okviru djelatnosti kuće fresaka u Draguću – Casa degli Affreschi a Draguccio provodi se projekt Umjetnička baština istarske crkve, u sklopu kojega su dosad izdane 3 knjige, koje tematiziraju istarsku sakralnu crkvenu baštinu. U 2024. programskoj godini nastaviti će se s radom na knjizi koja tematizira povijest slikarstva u Istri kao i rad na nastavku predmetne stručne tematske edicije. Pokazatelj uspješnosti: realizacija knjiga.

3.2. AKTIVNOST: GOSTUJUĆE IZLOŽBE – A280426

Veza na Mjere provedbenog programa Istarske županije: 4.2.3. Očuvanje nematerijalne kulturne baštine, obnova materijalne baštine te njihova valorizacija i prezentacija.

Cilj programa je međumuzejska i međuinstitucionalna suradnja, kojom se razmjenjuju iskustva s drugim ustanovama i time stječu nove korisne spoznaje. U 2024. godini u Povijesnom i pomorskom muzeju Istre planirano je gostovanje izložbe „Alga Sušak“, koja tematizira ljekarništvo, odgođeno radi nemogućnosti usklađivanja slobodnih termina suradnika a i raspoloživosti naših izložbenih prostora. Pokazatelj uspješnosti: kontinuirana suradnja te rad na uspostavljanju novih te održavanju postojećih međuinstitucionalnih kolegijalnih odnosa.

3.3. AKTIVNOST: NOĆ MUZEJA – A280430

Veza na Mjere provedbenog programa Istarske županije: 4.2.3. Očuvanje nematerijalne kulturne baštine, obnova materijalne baštine te njihova valorizacija i prezentacija.

Muzej kontinuirano sudjeluje u programu Hrvatskog muzejskog društva pa će tako i u planiranim narednim razdobljima. Noć muzeja je važan kulturni događaj, kojeg muzejska zajednica koristi za komunikaciju s publikom. Muzeji to čine tako, da na popularan i zabavan način – predavanjima, koncertima, promocijama, otvaranjem izložbi i organizacijom vodstava, predstave svoj stručni rad i time stvaraju muzejsku publiku. Pokazatelj uspješnosti: održani programi, koje posjećuje veliki broj posjetitelja, komunikacija i interakcija s publikom.

3.4. AKTIVNOST: RESTAURACIJA MUZEJSKE – A280447

Veza na Mjere provedbenog programa Istarske županije: 4.2.3. Očuvanje nematerijalne kulturne baštine, obnova materijalne baštine te njihova valorizacija i prezentacija.

Preventivnu zaštitu muzejske građe Muzej provodi nabavom i upotrebom različitih sredstava za preventivnu zaštitu predmeta, dok se na oštećenim muzejskim predmetima obavljaju konzervatorsko-restauratorski radovi. Takvi će se radovi u 2024. godini izvoditi na brodici iz prve polovice 20. stoljeća, koja predstavlja primjer tradicijske brodogradnje u Istri, a prema procjeni prioriteta i na još ponekom oštećenom predmetu. Pokazatelj uspješnosti: sanirani i zaštićeni muzejski predmeti.

3.5. AKTIVNOST: DIGITALIZACIJA MUZEJSKE GRAĐE – A280448

Veza na Mjere provedbenog programa Istarske županije: 4.2.3. Očuvanje nematerijalne kulturne baštine, obnova materijalne baštine te njihova valorizacija i prezentacija.

Digitalizacija muzejske građe važan je postupak, koji doprinosi zaštiti građe, jer se njezinom provedbom smanjuje potreba za rukovanje originalnim predmetima, a time i potencijalna mogućnost njihova oštećivanja. U 2024. programskoj godini, Muzej planira digitalizirati knjige ukopa Mornaričkog groblja u Puli, koje su značajno oštećene, pa bi njihovom digitalizacijom zaustavili daljnje propadanje ovih vrijednih predmeta naše povijesne baštine. Pokazatelj uspješnosti: digitalizirane knjiga.

3.6. AKTIVNOST: PROJEKT GRADITELJSKOG NASLJEĐA – A280449

Veza na Mjere provedbenog programa Istarske županije: 4.2.3. Očuvanje nematerijalne kulturne baštine, obnova materijalne baštine te njihova valorizacija i prezentacija.

Cilj programa „Graditeljsko nasljeđe Pule 1813. – 1918.“ je stručno predstavljanje i revalorizacija graditeljskog nasljeđa grada Pule iz vremena Austro-Ugarske Monarhije. Nakon što su u 2023. godini tiskane dvije knjige; „Prostorni razvitak Pule 1813. – 1918.“ i „Građevine komunalnog sustava 1813. – 1918.“, u 2024. programskoj godini izvršiti će se pripremni radovi (skeniranje, fotografiranje i obrada fotografija, lektura, korektura, oblikovanje i prijelom) za treću knjigu, koja će tematizirati višestambene objekte i pulske vile, kao specifičan i zanimljiv fenomen pulskog graditeljskog nasljeđa. Pokazatelj uspješnosti: realizirana publikacija, javnost upoznata s vrijednostima graditeljske baštine grada Pule i s potrebom njezine zaštite.

3.7. AKTIVNOST: KUĆA FRESAKA U DRAGUĆU – A280493

Veza na Mjere provedbenog programa Istarske županije: 4.2.3. Očuvanje nematerijalne kulturne baštine, obnova materijalne baštine te njihova valorizacija i prezentacija.

Programska djelatnost Kuće fresaka u Draguću – Casa degli Affreschi a Draguccio usmjerena je na revitalizaciju i popularizaciju zidnog slikarstva u Istri, a svojom uključenošću u zajednicu predstavlja doprinos turističkoj ponudi središnje Istre. I u 2024. nastaviti će se s realizacijom stručnih, edukativnih i popularnih programa o istarskim freskama. Pokazatelj uspješnosti: realizirani stručni i edukativni programi o istarskim freskama.

3.8. AKTIVNOST: ISTRAPEDIA – A280499

Veza na Mjere provedbenog programa Istarske županije: 4.2.3. Očuvanje nematerijalne kulturne baštine, obnova materijalne baštine te njihova valorizacija i prezentacija.

Istrapedia je regionalna internetska enciklopedija, koja se popunjava sadržajima vezanim uz istarsku povijest, kulturu, znanost, važnim događajima i ličnostima, značajnim za društveni i javni život Istre. Projekt se provodi u suradnji Istarskog povijesnog društva i Povijesnog i pomorskog muzeja Istre – Museo storico e navale dell´Istria. U 2024. godini nastaviti će se s pisanjem i uređivanjem novih natuknica. Pokazatelj uspješnosti: broj novih natuknica na Istrapediji, broj korisnika.

1. *PROGRAM: JAVNE POTREBE USTANOVA U KULTURI – 2806*

4.1. AKTIVNOST: GODIŠNJI IZLOŽBENI PROGRAM – A280601

Veza na Mjere provedbenog programa Istarske županije:4.2.6. Potpora umjetničkoj produkciji

U sklopu godišnjeg izložbenog programa Muzeja, u 2024. godini u planu je realizacija izložbe „Ratna luka Pula“. Izložba će prikazati Pulu kao glavnu ratnu luku Austro-Ugarske Monarhije i sidrište flote. Sa stručne, muzeološke strane, prikazati će se prikupljeni, stručno obrađeni i zaštićeni predmeti iz bogatog fundusa Muzeja, koji svjedoče o povijesti pulske ratne luke za vrijeme austrougarske uprave. Pokazatelj uspješnosti: realizirana izložba, javnost upoznata s poviješću pulske ratne luke.

4.2. AKTIVNOST: MANIFESTACIJE – A280603

Veza na Mjere provedbenog programa Istarske županije: 4.2.3. Očuvanje nematerijalne kulturne baštine, obnova materijalne baštine te njihova valorizacija i prezentacija.

Cilj sudjelovanja Muzeja u manifestacijama od javnog značaja je, pridonijeti realizaciji same manifestacije i uključiti se u interakciju sa zajednicom u kojoj Muzej djeluje. Manifestacije, u kojima Muzej sudjeluje su adventska događanja i Pulsko kulturno ljeto, a tijekom ljetnih mjeseci u prostoru Muzeja održava se veliki broj kulturno-zabavnih programa, važnih za kulturnu i turističku ponudu grada. Pokazatelj uspješnosti: održani kulturni i zabavni programi, odaziv publike, suradnja sa zajednicom.

4.3. AKTIVNOST: IZDAVANJE PUBLIKACIJA – A280604

Veza na Mjere provedbenog programa Istarske županije: 4.2.3. Očuvanje nematerijalne kulturne baštine, obnova materijalne baštine te njihova valorizacija i prezentacija.

Osim kroz izložbenu djelatnost, Muzej se predstavlja javnosti i izdavačkom djelatnošću – izdavanjem kataloga izložbi i drugih stručnih publikacija. U 2024. godini u planu je tiskanje kataloga izložbe „FORT CENTER PULA – Pulski fortifikacijski sustav“, zbornika radova sa znanstvenog skupa o Johannu Weikhardu Valvasoru, koji je održan Povijesnom i pomorskom muzeju Istre kao popratni program izložbe postavljene 2022., u povodu 333. godišnjice od tiskanja monumentalnog Valvasorovog djela „Slava Vojvodine Kranjske“ kao i tiskanje knjige „Reprezentacija zajednice / Zidna slika u Komunalnoj palači u Rovinju i njezin i naručitelj Scipione Benzoni“. Pokazatelj uspješnosti: tiskane publikacije, koje ostaju trajno svjedočanstvo o našoj kulturnoj baštini i o realiziranom projektu.

4.4. AKTIVNOST: KUĆA ISTARSKIH KAŠTELA U MOMJANU – A280609

Veza na Mjere provedbenog programa Istarske županije: 4.2.3. Očuvanje nematerijalne kulturne baštine, obnova materijalne baštine te njihova valorizacija i prezentacija.

Kuća istarskih kaštela u Momjanu zamišljena je kao referentna točka za kulturno-povijesnu valorizaciju i izložbenu prezentaciju istarskih kaštela te za predstavljanje i afirmaciju lokalne zajednice Momjanštine, njezinih kulturnih i gospodarskih vrijednosti, predstavljanje produkata lokalnih proizvođača, prije svega vinara i njihove zaštićene lokalne vrijednosti – momjanskog muškata. U Kući se održavaju stručna i popularna predavanja i prezentacije. Pokazatelj uspješnosti: realizirani programi.

1. *PROGRAM: PROGRAMI U KULTURI – 2702*

5.1. AKTIVNOST: OBILJEŽAVANJE ZNAČAJNIH OBLJETNICA – A270210

Cilj ovog programa je obilježavanje važnih povijesnih događaja. Tako Povijesni i pomorski muzej Istre, organizacijom izložbe ili nekog drugog javnog događanja, redovito sudjeluje u programima Dana Istarske županije, što je vezano uz obilježavanje povijesnih Pazinskih odluka o priključenju Istre Hrvatskoj. Tako će u 2024. godini biti postavljena prigodna tematska izložba „Gina Sinozich – Povratak kući“. Pokazatelj uspješnosti: realiziran program, obilježen povijesni događaj.